द्वीपीय केल्टी भाषाएँ

द्वीपीय केल्टी भाषाएँ (Insular Celtic languages) पश्चिमोत्तर यूरोप में केल्टी भाषा-परिवार की एक उपशाखा है जिसकी भाषाएँ ब्रिटेन व आयरलैण्ड के द्वीपों पर उत्पन्न हुई थीं। यह मुख्यभूमि यूरोप और आनातोलिया में उत्पन्न होने वाली महाद्वीपीय केल्टी भाषाओं से भिन्न थी।  सभी महाद्वीपीय केल्टी भाषाएँ विलुप्त हो गई और विश्व में आज बोली जाने वाली सभी केल्टी भाषाएँ केवल द्वीपीय केल्टी शाखा से ही हैं। ५वीं और ६ठी शताब्दी ईसवी में कुछ द्वीपीय केल्टी बोलने वाले पश्चिमोत्तर फ़्रान्स में जा बसे और वहाँ के ब्रिटेनी प्रायद्वीप व कुछ अन्य क्षेत्रों में आज भी उनके बोलने वाले मिलते हैं।

उपशाखाएँ 
द्वीपीय केल्टी भाषाओं की दो उपशाखाएँ हैं:
 ब्रिटोनिक भाषाएँ - कॉर्निश, ब्रेतों, वेल्श, कम्ब्रिक (विलुप्त)
 गोइडेलिक भाषाएँ - आयरिश, मैन्क्स, स्कोटिश गेयलिक

इन्हें भी देखें 
 ब्रिटोनिक भाषाएँ
 गोइडेलिक भाषाएँ
 केल्टी भाषाएँ

सन्दर्भ 

केल्टी भाषाएँ
प्राचीन केल्ट